《曾公岩》
宋代·刘克庄

广室内嵌空，层峰外巍嵬。
仰视骇悬石，俯践愁滑苔。
古窦风骇骇，阴涧泉洄洄。
飞梁跨其间，上可陈尊罍。
爱凉复畏湿，当暑重裘来。
名岩者谁欤，兄固弟子开。
忆昔建中初，国论几一回。
惜也祖荆舒，卒为清议排。
至今出牧地，姓字留苍崖。
踌躇增叹慨，日入禽声哀。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。